**Tájékoztató a szakmai gyakorlatról**

**1. Általános tudnivalók**

**A féléves szakmai gyakorlat teljesítése a záróvizsgára bocsátás feltétele.**

A szakmai gyakorlatra a mintatanterv szerint 7. félévében kerül sor, időtartama 12 hét. ((6+1) (6+1) ), ettől eltérni csak a szakfelelős/specializációfelelős engedélyével lehet. A szakmai gyakorlat letölthető egy vagy több fogadóhelyen is. A kétszer 6 hét időtartamra külön-külön meg kell kötni a hallgatói munkaszerződést akkor is, ha mindkét szakaszt egy fogadóhelyen tölti a hallgató.

**Előrehozott szakmai gyakorlatot** végezhet a hallgató, amennyiben tanulmányai alatt minimum 90 kreditet teljesített. A hallgató ebben az esetben a jelentkezési/kérelem lapja mellé kreditigazolást is lead, melyet kérelmére a Tanulmányi Osztály állít ki számára. (Kérelmezni a Neptun rendszeren keresztül lehet.)

**2. A szakmai gyakorlat helyszíne**

A hallgatóknak a gyakorlatot kivitelező és/vagy fenntartó vállalatoknál, önkormányzatoknál, természetvédelmi intézményeknél stb. kell eltölteniük. Tervezőirodai munkakörben maximum 6 hetet tölthet a hallgató.

**3. A szakmai gyakorlat időpontja**

A szakmai gyakorlat időtartamának 2021. augusztus 16. és 2021. november 12. közé kell esnie, az aktuális tanévre érvényes időbeosztás szerint, amely később kerül közzétételre.

**4. A szakmai gyakorlatra történő jelentkezés menete**

***Amennyiben a hallgató az intézet által felajánlott listából választ fogadóhelyet***

A fogadóhely kiválasztása után a hallgató [***Jelentkezési lapot***](https://tajk.szie.hu/sites/default/files/files/Jelentkezesi_lap_BSc%202018%20%C3%A1prilist%C3%B3l.doc)**nyújt be** elektronikusan aspecializációjának megfelelő tanszék tanszéki ügyintézőjéhez

**Fogadóhelyek listája:** [**https://tajk.szie.hu/sites/default/files/files/gyakorlat/kulso\_gyakorlati\_helyek\_honlapra\_2020\_oktober.pdf**](https://tajk.szie.hu/sites/default/files/files/gyakorlat/kulso_gyakorlati_helyek_honlapra_2020_oktober.pdf)

***Amennyiben a hallgató NEM az intézet által felajánlott listából választ fogadóhelyet***

A Hallgató által választott (a kiajánlott listában nem szereplő) gyakorlati helyen történő teljesítés esetén a hallgató ***Kérelmet* nyújt be elektronikusan** a specializációjának megfelelő tanszék tanszéki ügyintézőjéhez.

***Jelentkezési lap / kérelem* leadási határideje: 2021.május 31.**

**Kertépítő, településüzemeltető specializáció és előrehozott szakmai gyakorlat esetén Fehér-Szabó Mariannak, e-mail:** **feher-szabo.marianna@uni-mate.hu**

**Tájrendező specializáció esetén Várszegi Ritának, e-mail:** **varszegi.rita@uni-mate.hu**

**4. A fogadóhelyek jóváhagyása, dokumentáció**

A beérkező jelentkezéseket, kérelmeket a tanszéki ügyintézők iktatják és elbírálásra, aláírásra átadják a specializáció-felelősnek (előrehozott gyakorlat esetén a szakfelelősnek), majd elbírálás után tájékoztatják a hallgatót a döntésről.

Jóváhagyást követően a tanszéki ügyintézők átadják a dokumentumokat az Intézeti Titkárság munkatársainak, akik gondoskodnak a fogadóhellyel kötendő együttműködési megállapodás, illetve annak adott félévre szóló melléklete elkészítéséről, iktatásáról, aláíratásáról.

A hallgató feladata, hogy a **jóváhagyott fogadóhellyel** a saját gyakorlatához szükséges **hallgatói munkaszerződés** megkötését intézze, melyhez formanyomtatvány az egyetem honlapjáról letölthető: <https://uni-mate.hu/hu/hallgatoi-elet/szakmai-gyakorlat>

(A hallgatói munkaszerződést az egyetemen nem kell leadni, az a fogadóhely és a hallgató között jön létre.)

**5. A szakmai gyakorlat teljesítése, igazolása, beszámolók**

A gyakorlat teljesítése a fogadóhelyen szokásos munkarendben, a megkötött megállapodás keretében történik. A gyakorlat igazolásáról, értékeléséről, a teljesítendő beszámolóról a specializációt gondozó tanszékek tájékoztatják a hallgatókat.